                                              dom
afsagt den 17. april 2015 af vestre landsrets 13. afdeling (dommerne elisabeth mejnertz, eva
staal og henrik præstgaard (kst.)) i ankesag
v.l. s–1905–14
anklagemyndigheden
mod
t
…
(advokat vilhelm dickmeiss, odense)
retten i aarhus har den 8. september 2014 afsagt dom i 1. instans (rettens nr. 7-4991/2014).
påstande
tiltalte har påstået frifindelse.
anklagemyndigheden har påstået skærpelse af bødestraffen.
supplerende oplysninger
tiltalte er ved udeblivelsesdom af 14. oktober 2014 afsagt af retten i odense blevet idømt en
bøde på 3.000 kr. for overtrædelse af færdselslovens § 4, stk. 1, og forseelsen medførte 1 klip.
tiltaltes indkomst i 2014 var ifølge en udskrift fra skat på 387.628 kr.
forklaringer
tiltalte og vidnet politibetjent a har for landsretten i det væsentlige forklaret som i 1. instans.
                                                - 2 -
tiltalte har supplerende forklaret, at han fastholder, at det er mange år siden, at han har røget
hash. han kan ikke tro, at han fortalte betjenten, der afhørte ham den 22. april 2014, at han
sidst havde røget hash for ca. 18 måneder siden. det var i forhold til den 22. april et par dage
siden, han havde været på erotikmessen, hvor han havde været i flere dage og opholdt sig i
rygerkabiner, hvor der blev røget meget hash. han var flere gange i rygerkabinerne, og hvert
opholdt varede måske omkring 20 minutter. han var sidst i rygerkabinen natten mellem søn-
dag og mandag, og han blev stoppet af politiet om tirsdagen. han havde fået en del at drikke
under opholdet på messen, men følte sig ikke svimmel. han kan ikke huske, om han blev
sigtet for hashkørsel, og om han i den forbindelse gjorde politibetjenten opmærksom på, at
han havde været udsat for passiv hashrygning.
han er nu arbejdsløs, da han ikke kan få arbejde, når han ikke har kørekort.
a har supplerende forklaret, at han i dag ikke kan huske noget konkret om tiltaltes adfærd, da
han blev standset. før blodprøven blev udtaget, havde han foretaget en tegn&symptomer-test,
og efter denne undersøgelse vurderede han, at tiltalte var påvirket. inde på stationen blev der
foretaget en narkometertest og foretaget mundskrab. tiltalte kan godt have nævnt, at han
havde været på en erotikmesse, og tiltalte kan også godt have nævnt, at der var blevet røget
hash på messen.
landsrettens begrundelse og resultat
tiltalte har ikke bestridt, at han den 22. april 2014 førte bil med hash i blodet over bagatel-
grænsen.
tiltalte har forklaret, at han ikke forud for kørslen havde røget hash, men at han få dage forud
for den 22. april 2014 havde været på en erotikmesse og flere gange under opholdet på mes-
sen, der varede et par dage, havde opholdt sig i rygerkabiner for at ryge cigaretter, og at der
blev røget meget hash i kabinerne, hvorfor der er tale om passiv hashpåvirkning.
uanset om tiltalte havde røget hash, har tiltalte handlet uagtsomt ved med viden om sin ud-
sættelse for passiv rygning at føre bil, og det tiltrædes derfor, at tiltalte er fundet skyldig som
sket.
                                               - 3 -
bødestraffen, der fastsættes efter færdselslovens § 117, stk. 1, jf. § 54, jf. straffelovens § 89,
forhøjes til 15.500 kr.
af de grunde, der er anført af byretten, tiltrædes det, at tiltalte er frakendt førerretten som
sket.
med den anførte ændring stadfæster landsretten dommen.
                                  t h i k e n d e s f o r r e t:
byrettens dom stadfæstes med den ændring, at bøden forhøjes til 15.500 kr.
tiltalte skal betale sagens omkostninger for landsretten.
